

 กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 ที่ มท 0816.3/ว

 กรกฎาคม 2564

เรื่อง การสนับสนุนการจัดการเรียนการสอนออนไลน์ขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๒/ว ๑๑๑๑ ลงวันที่ ๓๑ พฤษภาคม ๒๕๖๔

สิ่งที่ส่งมาด้วย แนวทางการสนับสนุนการจัดการเรียนการสอนออนไลน์

 ขององค์กรปกครองส่วนท้องถิ่น จำนวน 1 ฉบับ

 ตามที่กรมส่งเสริมการปกครองท้องถิ่น แจ้งแนวทางการดำเนินงานและบริหารงบประมาณสนับสนุนค่าใช้จ่ายในการจัดการศึกษา (ค่ากิจกรรมพัฒนาคุณภาพผู้เรียน) ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ประกอบกับสถานการณ์การแพร่ระบาดของโรคติดเชื้อไวรัส โคโรนา 2019 (COVID-19) สถานศึกษาทั่วประเทศต้องปรับรูปแบบการจัดการเรียนการสอนตามสถานการณ์การแพร่ระบาดในแต่ละพื้นที่ โดยมีสถานศึกษาจำนวนหลายแห่งจัดการเรียนการสอนแบบออนไลน์ (Online) ซึ่งมีนักเรียนจำนวนมากไม่มีความพร้อมต่อการเรียนการสอนในรูปแบบนี้ เนื่องจากขาดแคลนอุปกรณ์อิเล็กทรอนิกส์และสัญญาณอินเตอร์เน็ตในการเข้าถึงการเรียนการสอนแบบออนไลน์ (Online) นั้น

เพื่อให้การจัดการเรียนการสอนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ของสถานศึกษาในเขตพื้นที่องค์กรปกครองส่วนท้องถิ่นเป็นไปอย่างมีประสิทธิภาพและสอดคล้องกับบริบทในพื้นที่ ขอความร่วมมือจังหวัดแจ้งองค์กรปกครองส่วนท้องถิ่นทุกแห่งพิจารณาสนับสนุนการจัด การเรียนการสอนออนไลน์ ตามแนวทางการสนับสนุนการจัดการเรียนการสอนออนไลน์ขององค์กรปกครองส่วนท้องถิ่น รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

รอง อสถ....................................

ผอ.กศ........................................

ผอ.กง.สศ...................................

หน.ฝ.กศ....................................

จนท..........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๒2-๓ ต่อ 212 โทรสาร ต่อ 218